google/wiki40b huggingface dataset:
सुदूर संवेदन

सुदूर संवेदन (अंग्रेज़ी: Remote Sensing) का सामान्य अर्थ है किसी वस्तु के सीधे संपर्क में आये बिना उसके बारे में आँकड़े संग्रह करना। लेकिन वर्तमान वैज्ञानिक परिप्रेक्ष्य में सुदूर संवेदन का तात्पर्य आकाश में स्थित किसी प्लेटफार्म (जैसे हवाईजहाज, उपग्रह या गुब्बारे) से पृथ्वी के किसी भूभाग का चित्र लेना। यह एक ऐसी उन्नत विधा है जिसके माध्यम से ऊँचाई पर जाकर बिना किसी भौतिक सम्पर्क के पृथ्वी के धरातलीय रूपों और संसाधनों का अध्ययन वैज्ञानिक विधि से किया जाता हैं।
सुदूर संवेदन की तकनीक को संवेदक (Sensor) की प्रकृति के आधार पर मुख्यतः दो प्रकारों में बाँटा जाता है एक्टिव और पैसिव। ज्यादातर पैसिव संवेदकों द्वारा सूर्य का परावर्तित प्रकाश संवेदित किया जाता है। एक्टिव संवेदक वे हैं जो खुद ही विद्युत चुंबकीय विकिरण उत्पन्न करके उसे पृथ्वी की ओर फेंकते हैं और परावर्तित किरणों को संवेदित (रिकार्ड) करते हैं।
हवाई छायाचित्र और उपग्रह चित्र सुदूर संवेदन के दो प्रमुख उत्पाद हैं जिनका उपयोग वैज्ञानिक अध्ययनों से लेकर अन्य बहुत से कार्यों में हो रहा है।

इतिहास

सबसे पहले जी. तोरांकन नामक गुब्बारेबाज ने पेरिस शहर का गुब्बारे से चित्र सन १८५८ ई. में खींचा। हवाईजहाजों द्वारा छायाचित्र खींचने की शुरूआत प्रथम विश्वयुद्ध के दौरान सैन्य आसूचना एकत्रण के लिये हुई। बाद में कृत्रिम उपग्रहों के विकास ने इसे नए आयाम दिए। कृत्रिम उपग्रहों के प्रचलन से सुदूर संवेदन की उपयोगिता बढ़ी। अब दृश्य और अदृश्य सूचनाएँ भी उपग्रह चित्रों के माध्यम से एकत्रित की जाती हैं।
हवाई चित्रण का आविष्कार द्वितिय विश्वयुद्ध के दौरान सैन्य सर्विलांस के लिए हुआ। यह शीतयुद्ध के दौरान चरम पर पहुंच गया था।

आकडों का प्रसंस्करण

सुदूर संवेदन से प्राप्त आँकड़ों का प्रसंस्करण (प्रोसेसिंग) करना पड़ता है। यह प्रसंस्करण सांख्यिकी, पादप विज्ञान, भौतिकी आदि विज्ञानों की गणनाओं पर आधारित होता है। उपग्रह चित्रों के प्रसंस्करण के लिए कुछ प्रमुख प्रचलित सॉफ्टवेअर में से इरदास इमेजिन प्रमुख है।

भारत में सुदूर संवेदन

भारत में सुदूर संवेदन के सारे कार्यों का आयोजन एवं निरीक्षण राष्ट्रीय सुदूर संवेदन केन्द्र, हैदराबाद द्वारा किया जाता है जो भारत सरकार के विज्ञान मंत्रालय के अंतरिक्ष विभाग के अंतर्गत काम करने वाली एजेंसी है।

ट्रेनिंग और शिक्षा

भारत में इस विधा की शिक्षा और ट्रेनिंग के लिये मुख्य संस्थान भारतीय सुदूर संवेदन संस्थान (आइ.आइ.आर.एस.) देहरादून में है। इसके साथ ही अन्य कई विश्वविद्यालयों में भी प्रशिक्षण दिया जाता है जैसे इलाहाबाद विश्वविद्यालय ,काशी हिन्दू विश्वविद्यालय, अलीगढ मुस्लिम विश्वविद्यालय के भूगोल विभाग स्थित रिमोट सेंसिंग डिविजन में पोस्ट ग्रेजुएट डिप्लोमा कराया जाता है।

भौगोलिक सूचना तंत्र

सुदूर संवेदन के उपयोग से मानचित्रों पर आधारित सूचना तंत्र की यह तकनीक भौगोलिक सूचना तंत्र (जी॰आइ॰एस॰) के नाम से जनित जाती है। भौगोलिक सूचना तंत्र (जी॰आइ॰एस॰) का वैज्ञानिक अध्ययन करने वाली विज्ञान की शाखा हो भौगोलिक सूचना विज्ञान (GeoInformatics) कहा जाता है।
मध्य क्षेत्र (हिन्दी)

तुलना

दिल्ली के हिंदुस्तानी उच्चारण मानक शिक्षित हैं, जिनमें आमतौर पर द्विअर्थी अहसास होते हैं, जिनमें क्रमशः [ɑɪ] से [ɑɪ] और []u] से []u] , क्रमशः पूर्वी हिंदी किस्मों और कई गैर-मानक पश्चिमी किस्में हैं। इसके स्वर समूह भी हैं।
डेत्रोइट फ्री़ प्रेस

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र डेत्रोइट से प्रकाशित होता है।
दिष्ट धारा

दिष्ट धारा वह धारा है जो सदैव एक ही दिशा में बहती है व जिसकी ध्रुवीयता नियत रहती हैं। इसकी तुलना प्रत्यावर्ती धारा से की जा सकती है जो अपनी ध्रुवीयता (जो कि धारा की दिशा से संबंधित है) निश्चित कालक्रम में बदलती रहती है। इन दोनों ही धाराओं का परिमाण निश्चित रहता है।I
निमंत्रण

निमंत्रण का अर्थ किसी विशेष अवसर के लिये बुलावा।jaykumar
मदन मोहन मन्दिर, वृंदावन

मदन मोहन जी का मंदिर वृंदावन में स्थित एक वैष्णव संप्रदाय का मंदिर है। इसका निर्माण संभवतः १५९० से १६२७ के बीच में मुल्तान निवासी श्री रामदास खत्री एवं कपूरी द्वारा करवाया गया था। पुरातनता में यह मंदिर गोविन्द देव जी के मंदिर के बाद आता है। निमार्ण के समय और शिल्पियों के संबन्ध में कुछ जानकारी नहीं है। प्रचलित कथाओं में आता है कि राम दास खत्री (कपूरी नाम से प्रचलित) व्यापारी की व्यापारिक सामान से लदी नाव यहाँ यमुना में फंस गयी थी। जो मदन मोहन जी के दर्शन और प्रार्थना के बाद निकल गयी।
वापसी में राम दास ने मंदिर बनवाया श्रीकृष्ण भगवान के अनेक नामों में से एक प्रिय नाम मदनमोहन भी है। इसी नाम से एक मंदिर कालीदह घाट के समीप शहर के दूसरी ओर ऊँचे टीले पर विद्यमान है। यहां विशालकायिक नाग के फन पर भगवान चरणाघात कर रहे हैं। लक्ष्मणदास के भक्त-सिन्धु में इसकी कथा दी गयी है। यह भक्त-माल का आधुनिक संस्करण है। गोस्वामीपाद रूप और सनातन को गोविन्द जी की मूर्ति नन्दगाँव से प्राप्त हुई थी। यहाँ एक गोखिरख में से खोदकर इसे निकाला गया था, इससे इसका नाम गोविन्द हुआ। वहाँ से लाकर गोविन्द जी को ब्रहृकुण्ड के वर्तमान मंदिर की जगह पर पधराया गया। वृन्दावन उन दिनों बसा हुआ नहीं था। वे समीपर्वती गाँवों में तथा मथुरा भी भिक्षाटन हेतु जाते थे। एक दिन मथुरा के एक व्यक्ति ने उन्हें मदनमोहन की मूर्ति प्रदान की जिसे उन्होंने लाकर दु:शासन पहाड़ी पर कालीदह के पास पधार दिया। वहीं उन्होंने अपने रहने के लिये एक झोंपड़ी भी बना ली और उस जगह का नाम पशुकन्दन घाट रख दिया। क्योंकि मार्ग इतना ऊँचा-नीचा और खराब था कि कोई पशु भी नहीं जा सकता था।
'निचाऊ-ऊँचाऊ देखी विशेषन पशुकन्दन वह घाट कहाई, तहाँ बैठी मनसुख लहाई।'
एक दिन पंजाब में मुल्तान का रामदास खत्री - जो कपूरी नाम से अधिक जाना जाता था, आगरा जाता हुआ व्यापार के माल से भरी नाव लेकर जमुना में आया किन्तु कालीदह घाट के पास रेतीले तट पर नाव अटक गयी। तीन दिनों तक निकालने के असफल प्रयासों के बाद वह स्थानीय देवता को खोजने और सहायता माँगने लगा। वह किनारे पर आकर पहाड़ी पर चढ़ा। वहाँ उसे सनातन मिले। सनातन ने व्यापारी से मदनमोहन से प्रार्थना करने का आदेश दिया। उसने ऐसा ही किया और तत्काल नाव तैरने लग गई। जब वह आगरे से माल बेचकर लौटा तो उसने सारा पैसा सनातन को अर्पण कर दिया और उससे वहाँ मंदिर बनाने की विनती की। मंदिर बन गया और लाल पत्थर का घाट भी बना।
राणा राम सिंह

राणा राम सिंह धौलपुर के महाराज राणा थे |
पाकदर्पण

पाकदर्पण भोजन बनाने की कला (पाककला) से सम्बन्धित एक प्राचीन संस्कृत ग्रन्थ है। इसके रचयिता राजा नल माने जाते हैं। इसलिए इसे 'नलपाक' भी कहते हैं।
इसमें ११ अध्याय एवं ७६० श्लोक हैं जिनमें राजाओं के रसोईघरों में प्रयुक्त पाकशास्त्र का वर्णन है।
विज्ञान एक्‍सप्रेस

प्रदर्शन और सहयोग

यह परियोजना विज्ञान और प्रौद्योगिकी विभाग द्वारा २००७ में शुरू की गई थी, और मुख्य रूप से छात्रों और शिक्षकों के लिए थी। इसमें कोई प्रवेश शुल्क नहीं हैं।

प्रथम चरण

पहले चार चरण माइक्रो और मैक्रो ब्रह्मांड पर केंद्रित थे और दुनिया भर में विज्ञान और प्रौद्योगिकी के क्षेत्र में किए जा रहे विकासशील नये शोधों पर प्रकाश डाला गया। बिग बैंग सिद्धांत, जीन, संवेद, और ब्रह्माण्ड जैसे विभिन्न विषयों पर ध्यान केंद्रित किया गया।

द्वितीय चरण

दूसरा चरण भारत में जैव विविधता पर केंद्रित है और इसे विज्ञान और प्रौद्योगिकी विभाग और वन एवं पर्यावरण मंत्रालय द्वारा संयुक्त रूप से तैयार किया गया था। यह ट्रांस-हिमालयन और हिमालयी क्षेत्रों, गंगा के मैदानों, उत्तर पूर्वी पहाड़ियों, रेगिस्तान, तटीय पश्चिमी घाट, दक्कन पठार और विभिन्न द्वीपों में जीवन के विभिन्न पहलुओं को दर्शता था। बच्चों के लिये किड्स जोन की शुरुआत की गई जहाँ मज़ेदार गतिविधिया जैसे कि पहेलियाँ और विज्ञान से जुड़ी खेल खेले जा सके। इस एक्सप्रेस के 8 कोचों पर भारत एवं विश्व की जैविक भौगोलिक विषयों पर प्रदर्शनी, लधु फिल्मों, वीडियों , चार्टो, आंकड़ों को एलइडी स्क्रीनों के माध्यम से प्रदर्शित किया गया है। इसमें जलवायु परिवर्तन,उर्जा,जल संरक्षण समेत महत्वपूर्ण विषयों को सूरुचिपूर्ण ढंग से दर्शाया गया है। इस ट्रेन में विशेषज्ञ भी उपस्थित रहेंगे जों प्रदर्शित किये गए चीजों की कई भारतीय भाषा में रोचकतापूर्ण व्याख्या करेंगे।

तृतीय चरण

तीसरे चरण को जलवायु परिवर्तन विषय के लिए अभिकल्पित किया गया था और विज्ञान और प्रौद्योगिकी विभाग, वन एवं पर्यावरण मंत्रालय, जैव प्रौद्योगिकी विभाग, रेल मंत्रालय, विक्रम ए साराभाई समुदाय विज्ञान केंद्र (वीएएससीएससी) और भारतीय वन्यजीव संस्थान के बीच सहयोगात्मक कार्य के रूप में विकसित किया गया था। प्रदर्शनी के नौवें चरण में १६ डिब्ब थे जिनमें से ८ को वन एवं पर्यावरण मंत्रालय ने विकसित किया था। कुछ डिब्बों के छत पर सौर पैनल स्थापित किए गए हैं और शिक्षकों को प्रशिक्षित करने के लिए सुविधा भी हैं। वीएएससीएससी से एक टीम, जो पूरे प्रदर्शनी का प्रबंधन करती है, छात्रों को प्रदर्शनी के माध्यम से मार्गदर्शित करती है और रेलवे प्लेटफ़ॉर्म पर भी प्रदर्शन सम्बंधित उपक्रम करती हैं।
अपने आठवां चरण में इस प्रदर्शनी ने 1,42,000-किलोमीटर (88,000 मील) की यात्रा की थी और ४५५ स्टेशनों पर रुकी थी। १६०० से ज़्यादा प्रदर्शित दिनों में, इसका दौरा ३३,८०० से अधिक स्कूलों के छात्रों ने किया और करीब १॰५ करोड़ लोग आ चुके हैं। इस प्रकार प्रदर्शनी सबसे बड़ी, सबसे लंबे समय तक चलने वाली और सबसे ज्यादा देखी जाने वाली प्रदर्शनी है, और लिम्का बुक ऑफ़ रिकार्ड्स में दर्ज हैं।
2017 बिहार बाढ़

बाढ़ प्रभावित क्षेत्र

बाढ़ से उत्तर बिहार के 19 जिले- किशनगंज, अररिया, पूर्णिया, कटिहार, पूर्वी चंपारण, पश्चिमी चंपारण, दरभंगा, मधुबनी, मुजफ्फरपुर, सीतामढी, शिवहर, समस्तीपुर, गोपालगंज, सारण, सिवान, सुपौल, मधेपुरा, सहरसा एवं खगड़िया प्रभावित हैं। अररिया जिले में अकेले 95 मौतें हुई, इसके बाद सीतामढ़ी (43), पश्चिम चंपारण (36), कटिहार (40), पूर्वी चंपारण (1 9), 22 की मौत मधुबनी, सुपौल (13), समस्तीपुर(1) और मधेपुरा (15)।  किशनगंज में 24 लोगों की मृत्यु हुई, जबकि दरभंगा में 1 9 लोगों की मृत्यु हुई, पूर्णिया (9), गोपालगंज (9), शिओहर (4), मुजफ्फरपुर (7) और सहरसा (4) ने चार लोगों की मौत दर्ज की, जबकि खगरिया और सारण ने 7 लोगों की मौत की थी। से प्रत्येक। बिहार में बाढ़ से मौत का नौ साल का रिकॉर्ड टूटा, 514 की मौत। पूर्णिया प्रमंडल (अररिया, कटिहार, किशनगंज और पूर्णिया) के चार जिलों में मारे गए लोगों की मौत 160 लोगों की मौत। बिहार सरकार ने राज्य में पशुओं की 192 मृत्यु दर्ज की; उसने प्रत्येक दुधारू गाय और भैंस के नुकसान के लिए ₹ 30,000 और बकरी के लिए 3,000 रुपये का मुआवजा की घोषणा की।
नेपाल से छोड़े गए पांच लाख क्यूसेक पानी के कारण सारण जिले के 8 प्रखंडों- पानापुर, तरैया, मशरक, अमनौर, दरियापुर, मकेर, परसा एवं मढ़ौरा प्रखंड - की 44 पंचायतें के 168 गांवों में बाढ़ से पूरी तरह प्रभावित है। इन पंचायतों के करीब 2.12 लाख की आबादी बाढ़ के चपेट में आ गई है।
बिहार में बाढ़ के कारण पूर्वमध्य रेलवे (ईसीआर) विभाग को 47 करोड़ रुपये का नुकसान हुआ है, जिसमें रेलवे की संपत्ति के बुनियादी ढांचे के नुकसान में 26.60 करोड़ रुपये का नुकसान हुआ है, जबकि रेलगाड़ियों को रद्द करने के कारण यात्री आय में 20 करोड़ रुपये से अधिक की कमी हुई है।
1891 एज ऑफ़ कंसेन्ट अधिनियम

11 साल की बंगाली लड़की फूलमनि का आज से लगभग 120 साल पहले उसके पति ने बलात्कार (जबरन सेक्स) किया, जिससे उसकी मौत हो गई| अंग्रेजों ने इसके बाद एज ऑफ कंसेंट एक्ट 1891 लाया, जिसमें लड़की के साथ सहमति से सेक्स
करने की न्यूनतम उम्र 10 साल से बढ़ाकर 12 साल करने की व्यवस्था की गई। "लोकमान्य" तिलक समेत कार्तनिकारी ने इसका विरोध इस आधार पर किया था कि यह हिंदू धर्म परंपरा के खिलाफ है क्योंकि शादी तो रजस्वला होने से पहले होनी चाहिए।
टीन टाईटन्स गो!

यक कार्टून नेटवर्क के दो मुख्य कार्यक्रमो मे से है।
कोकोस प्लेट

कोकोस प्लेट एक भौगोलिक प्लेट है जो मध्य अमेरिका के पश्चिमी तट से मिले हुए प्रशांत महासागर के नीचे स्थित है। करोड़ों वर्ष पूर्व एक बहुत बड़ा फारालोन प्लेट हुआ करता था जो उत्तर अमेरिकी प्लेट से टकराया और धीरे-धीरे उसके नीचे धंस गया। अब उसके कुछ बचेकुचे हिस्से हैं जिसमें से एक हुआन दे फ़ूका प्लेट है और दूसरा कोकोस प्लेट है।
तोलांगुलासन

तोलांगुलासन

दण्डासन मे बैठकर शरीर के भार को हाथों पर संतुलित करते हुए श्वास अन्दर भरके नितम्ब सहित पूरे पैरों को भूमि पर से ऊपर उठावें।

लाभ

हाथों एवं पैरों के सम्पूर्ण स्नायुओं को अत्यधिक बल प्रदान करता है।
कैथा

कैथा (वानस्पतिक नाम: Feronia limonia) एक वृक्ष है जिसके फल का उपयोग आयुर्वेदिक औषधि के रूप में किया जाता है। मान्यता है कि तपस्या करने गये ध्रुव ने फलाहार के तौर पर इसे लिया था।
२८०१ ईसा पूर्व

२८०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मौमिता दत्ता

मौमिता दत्ता 2006 में अहमदाबाद में मौजूद अंतरिक्ष अनुप्रयोग केंद्र (Space Applications Centre) में शामिल हुए। तब से वे विभिन्न प्रकार के कुलीन परियोजनाएं जैसे कि- चंद्रयान-1, ओशियनसेट, रिसोर्ससैट और हाएसेट का हिस्सा रह चुकी हैं। उन्हें मंगल परियोजनाओं में मीथेन सेंसर के लिए परियोजना के आयोजक के तौर पर चुना गया था और वह ऑप्टिकल प्रणाली के विकास और सूचक के लक्षण वर्णन और अंशांकन के लिए जिम्मेदार थीं। इसरो की विभिन्न परियोजनाओं के लिए विभिन्न बहु-वर्णक्रमीय पेलोड और स्पेक्ट्रोमीटर के विकास में वे शामिल हैं। उनके अनुसंधान के क्षेत्र हैं - गैस सूचक का लघु रूप तैयार करना जो कि प्रकाशिकी के क्षेत्र में राज्य के अति-आधुनिक प्रौद्योगिकियों में शामिल है।
१० मई

निधन

● 2002- भारत के मशहूर शायर कैफी आजमी का निधन।
सेमी गोत्र

सेमी गोत्र एक जाट गोत्र है।
नरसिंहगढ़

नरसिंहगढ़ नगर मध्य भारत के मध्य प्रदेश राज्य के राजगढ़ ज़िले में सोनार नदी के दाएं किनारे पर स्थित है।

शिक्षण संस्थान

नरसिंहगढ़ नगर में एक संगीत अकादमी और बरकतुल्ला विश्वविद्यालय  से संबद्ध सरकारी महाविद्यालय है।
मध्य-आय जाल (मिडिल इंकम ट्रैप)

मध्यम आय जाल या मिडिल इंकम ट्रैप किसी देश के आर्थिक विकास की ऐसी स्थिति है, जिसमें वह देश जो एक निश्चित आय प्राप्त कर लेता है (अपने तुलनात्मक लाभ के कारण), किंतु उससे निकल नहीं पाता है। अन्य शब्दों में कहें तो ऐसे देश की प्रति व्यक्ति आय एक मध्य स्तर पर फंस जाती है, जहाँ वह न तो बहुत ग़रीब है, और न ही उसके भविष्य में सम्पन्न (और विकसित) होने की कोई उम्मीद है।  विश्व बैंक  मध्यम-आय सीमा ’वाले देशों को प्रति व्यक्ति सकल राष्ट्रीय उत्पाद के आधार पर परिभाषित करता है। यह आय 2011 की स्थिर कीमतों के हिसाब से $ 1,000 से $ 12,000 के बीच होती है।

गतिकी

ऐसा माना जाता है मध्यम आय वाले देशों ने बढ़ती मजदूरी (पगार) के कारण विनिर्मित वस्तुओं के निर्यात में अपनी प्रतिस्पर्धात्मक बढ़त खो दी है। अब जो देश इनसे ज़्यादा ग़रीब हैं, उत्पाद बनाना वहाँ तुलनात्मक रूप से सस्ता पड़ेगा। 
साथ ही साथ ये देश उच्च कोटि के उत्पाद बनाने में विकसित देशों से मुक़ाबला करने में असमर्थ है, क्योंकि इनके कारीगर उतने कुशल या किफ़ायती नहीं हैं। नतीजतन, दक्षिण अफ्रीका और ब्राजील जैसे देश दशकों से 'मध्यम-आय सीमा' में ह्ही फँसे हुए हैं। ऐसा इसलिए है, क्योंकि उनकी प्रति व्यक्ति सकल राष्ट्रीय उत्पाद निरंतर $ 1,000 से $ 12,000 के बीच बना हुआ है (2011 की कीमतें )।  चूँकि यहाँ कम निवेश होता है, तो द्वितीयक उद्योग में वृद्धि भी धीमी होती है, औद्योगिक विविधीकरण सीमित होता है और श्रम बाजार की स्थिति खराब है। इस दुष्चक्र में फँसे होने की वजह से इन देशों के भविष्य में पूर्ण रूप से विकसित होने की सम्भावना कम ही है।

जाल से बचाव

मध्य आय के जाल से बचने के लिए नई प्रक्रियाओं को शुरू करने और निर्यात वृद्धि को बनाए रखने की आवश्यकता है, जिसलिए निर्यात के लिए नए बाजार ढूँढना ज़रूरी है। घरेलू मांग को पूरा करना भी महत्वपूर्ण है — एक विस्तृत मध्यम वर्ग अपनी बढ़ती क्रय शक्ति का उपयोग उच्च गुणवत्ता वाले नवीन उत्पादों को खरीदने और विकास करने में मदद कर सकता है। 
किंतु सबसे बड़ी चुनौती संसाधन-संचालित विकास से बढ़ रही है जो उच्च उत्पादकता और नवाचार के आधार पर सस्ते श्रम और पूंजी पर निर्भर विकास से आती है। इसके लिए आधारिक संरचना और शिक्षा में निवेश की आवश्यकता है। यदि कोई देश इस जाल से बचना चाहता है, तो इसके लिए उसे चाहिए कि वह एक उच्च-गुणवत्ता की शिक्षा प्रणाली का निर्माण करे। ऐसी शिक्षा प्रणाली रचनात्मकता को प्रोत्साहित करती है और विज्ञान और प्रौद्योगिकी में सफलताओं को बढ़ावा देती है जिनसे अर्थव्यवस्था में वापस जान डाली जा सकती है।
फ्लोएम

फ्लोएम पौधों में पाया जाने वाला एक संवहन ऊतक है, दूसरा संवहन ऊतक जाइलम है। फ्लोएम एक जटिल स्थाई ऊतक है। यह संवहन वंडल के अन्दर पाया जाता है। इसका निर्माण चार प्रकार की कोशिकाओं से हुआ है। 
१. चालनी नलिकाएँ
२. सह कोशिकाएँ
३. फ्लोएम मृदूतक
४. फ्लोएम तन्तु
हीनयान

हीनयान  अथवा 'स्थविरवाद' रूढिवादी बौद्ध परम्परा है।

परिचय

प्रथम बौद्ध धर्म की दो ही शाखाएं थीं, हीनयान निम्न वर्ग(गरीबी) और महायान उच्च वर्ग (अमीरी), हीनयान एक व्‍यक्त वादी धर्म था इसका शाब्दिक अर्थ है निम्‍न मार्ग। यह मार्ग केवल भिुक्षुओं के ही संभव था। हीनयान संप्रदाय के लोग परिवर्तन अथवा सुधार के विरोधी थे। यह बौद्ध धर्म के प्राचीन आदर्शों का ज्‍यों त्‍यों बनाए रखना चाहते थे। हीनयान संप्रदाय के सभी ग्रंथ पाली भाषा मे लिखे गए हैं। हीनयान बुद्धजी की पूजा भगवान के रूप मे न करके बुद्धजी को केवल महापुरुष मानते थे। हीनयान की साधना अत्‍यंत कठोर थी तथा वे भिक्षुु जीवन के हिमायती थे। हीनयान संप्रदाय श्रीलंका, बर्मा, जावा आदि देशों मे फैला हुआ है। बाद मे यह संप्रदाय दो भागों मे विभाजित हो गया- वैभाष्क एवं सौत्रान्तिक। वैभाष
मत की उत्‍पत्ति कश्‍मीर मे हुई थी तथा सौतांत्रिक तंत्र मंत्र से संबंधित था। सौतांत्रिक संप्रदाय का सिद्धांत मंजूश्रीमूलकल्‍प एवं गुहा सामाज नामक ग्रंथ मे मिलता है।
ग्रहीय नीहारिका

ग्रहीय नीहारिका ऐसी नीहारिका को कहते हैं जो किसी बड़ी आयु के तारे के इर्द-गिर्द आयोनिकृत (आयोनाइज़्द) गैस के फैलते हुए खोल से बनी हुई होती है। इनका किसी ग्रह से कोई सम्बन्ध नहीं है लेकिन इनका नाम "ग्रहीय नीहारिका" १८वी सदी के खगोलशास्त्रियों ने यह रख दिया क्योंकि अपनी कमज़ोर दूरबीनों से उन्हें ऐसी नीहरिकाएँ भीमकाय ग्रहों की तरह लगीं। ग्रहीय नीहरिकाएँ केवल कुछ दसियों हज़ार सालों तक ही रहती हैं और फिर व्योम में तितर-बितर हो जाती हैं, जबकि तारों की उम्र अरबों वर्षों की होती है।
ऐसी नीहरिकाएँ तारों से उत्पन्न तारकीय आंधी से बन जाती हैं। किसी भी गैलेक्सी में इनकी महत्वपूर्ण भूमिका होती है क्योंकि यह तारे में बने कार्बन, आक्सीजन, नाइट्रोजन और कैल्शियम जैसे भारी रासायनिक तत्वों को अंतरतारकीय माध्यम में फैला देती हैं।

अन्य भाषाओँ में

"ग्रहीय नीहारिका" को अंग्रेजी में "प्लैनॅटेरी नेब्युला" (planetary nebula) कहते हैं।
श्रीमान श्रीमती फ़िर से

कहानी

'पड़ोसी से प्यार' की कहानी पर आधारित यह शो दो पड़ोसियों की जिंदगी के इर्द-गिर्द घूमता है। जहां दोनों पुरुषों को एक-दूसरे की पत्नी को देखकर कुछ-कुछ होता है। दोनों एक दूसरे की बीवियों को इम्प्रेस करने की कोशिश में लग रहते हैं। उनकी बेवजह की कोशिशों और उम्मीदों के कारण कॉमेडी का जबरदस्त छौंक लगता है।
म्यूऑन न्यूट्रिनो

म्यूऑन न्यूट्रिनो एक मूलभूत कण है। इसका प्रतीक चिह्न ν

μ है। इसका आवेश शून्य होता है अर्थात यह एक उदासीन कण है। न्यूट्रिनों तीन प्रकार के होते हैं जिनमें से यह म्यूऑन से सम्बद्ध लेप्टॉनों की श्रेणी में आता है। इसका द्रव्यमान लगभग शून्य माना जाता है, प्रायोगिक तौर पर इसका सीमान्त मान 0.17 Mev/c² से कम है। इसका प्रचक्रण 1/2 होता है। यह दो फ्लेवर के साथ पाया जाता है जो कण और प्रतिकण हैं अर्थात म्यूऑन न्यूट्रिनो (ν

μ) एवं म्यूऑन प्रतिन्यूट्रिनो (ν

μ)।
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
उत्तरजीवी का अपराधबोध

उत्तरजीवी का अपराधबोध, या उत्तरजीवी अपराधबोध विकार, किसी उत्तरजीवी का अपराध-बोध विकार है, जिसका दर्दनाक अनुभव किसी दुर्घटना या नरसंहार से जीवित बच गया वो व्यक्ति करता है, जिस दुर्घटना या नरसंहार में अन्य सभी व्यक्तियों की मृत्यु हो गई हो।
यह एक ऐसी मानसिक स्थिति है जो तब होती है जब कोई व्यक्ति यह मानने लगता है कि उसने किसी दर्दनाक घटना से बचकर कुछ गलत किया है जो दूसरे व्यक्तियों ने नहीं किया, और अक्सर आत्म-ग्लानि महसूस करता है।
रासायनिक अभिक्रिया

रासायनिक अभिक्रिया में एक या अधिक पदार्थ आपस में अन्तर्क्रिया (इन्टरैक्शन) करके परिवर्तित होते हैं और एक या अधिक भिन्न रासायनिक गुण वाले पदार्थ बनते हैं। किसी रासायनिक अभिक्रिया में भाग लेने वाले पदार्थों को अभिकारक (रिएक्टैन्ट्स) कहते हैं। अभिक्रिया के फलस्वरूप उत्पन्न पदार्थों को उत्पाद (प्रोडक्ट्स) कहते हैं। लैवासिये के समय से ही ज्ञात है कि रासायनिक अभिक्रिया बिना किसी मापने योग्य द्रव्यमान परिवर्तन के होती है। (द्रव्यमान परिवर्तन अत्यन्त कम होता है जिसे मापना कठिन है)। इसी को द्रव्यमान संरक्षण का नियम कहते हैं। अर्थात किसी रासायनिक अभिक्रिया में न तो द्रव्यमान नष्ट होता है न ही बनता है; केवल पदार्थों का परिवर्तन होता है।
परम्परागत रूप से उन अभिक्रियाओं को ही रासायनिक अभिक्रिया कहते हैं जिनमें रासायनिक बन्धों को तोडने या बनाने में एलेक्ट्रानों की गति जिम्मेदार होती है।

रासायनिक गतिकी

किसी अभिक्रिया की गति का अर्थ यह है कि उस अभिक्रिया के परिणामस्वरूप उसमें सम्मिलित पदार्थों की सांद्रता या दाब किस गति से बदल रहा है। विभिन्न अभिक्रियाओं की गति में बहुत अन्तर देखा जा सकता है। कुछ अभिक्रियाएं बहुत तीव्र गति से होती हैं जबकि कुछ अभिक्रियाएं बहुत धीमी गति से होती हैं। अभिक्रियाओं की गति का अध्ययन बहुत ही महत्वपूर्ण है। रासायनिक प्रौद्योगिकी की दृष्टि से क्रिया की गति अधिक होने पर कोई उत्पाद कम समय में बनाया जा सकता है।
रासायनिक अभिक्रियाओं की गति मुख्यतः अभिकारकों की सान्द्रता, पृष्ट क्षेत्रफल, दाब, ऐक्टिवेशन उर्जा, ताप एवं उत्प्रेरक की उपस्थिति/अनुपस्थिति आदि पर निर्भर करता है।
ताली बजाना

ताली उस ध्वनि को कहते हैं जो दो सपाट सतहों के आपस में टकराने से उत्पन्न होती है, जैसे मनुष्यों या जानवरों के अंगों में. मनुष्य अपने हाथ की हथेलियों द्वारा ताली बजाते हैं, प्रायः प्रशंसा या अनुमोदन (देखें सराहना) की अभिव्यक्ति में निरंतर घनघनाहट साथ, लेकिन कभी-कभी ताली लय के साथ भी बजायी जाती है जिससे कि वह संगीत और नृत्य के स्वरों से मेल करे. सील उन कुछ जंतुओं में से हैं जो ताली बजा सकते हैं।
कुछ लोग एक हाथ के पिछले हिस्से और दूसरे हाथ की हथेली को मिलाकर ताली बजाते हैं जिसके द्वारा अत्यावश्यकता या उत्साह की अभिव्यक्ति होती है; अन्य लोग इसे असभ्य मानते हैं।
शायद आज तक का सर्वोत्तम विरोधाभाषी कथन (कम से कम ऊपरी तौर पर) ताली बजाने के सन्दर्भ में ही है: "एक हाथ से ताली बजने पर कैसी ध्वनि निकलती है?"
संगीत की कई विधाओं में ताली बजाने को तालवाद्य के रूप में प्रयुक्त किया जाता है, उदहारण के लिए, गोस्पेल संगीत में. दो स्पेनी संगीत विधाओं, फ्लेमेंको और सेविलानास में, प्रायः ताली द्वारा लय व्यवस्थित की जाती है और यह (ताली) गानों का एक प्रमुख भाग होती है। एक नमूने के तौर पर ली गयी या कृत्रिम रूप से बनायी गयी गयी ताली की ध्वनि भी इलेक्ट्रौनिक और पॉप संगीत का अभिन्न अंग है।

ध्वनिकी अनुप्रयोग

ताली का प्रयोग ध्वनिकी में एक कक्ष के द्वारा प्रतिध्वनि उत्पन्न करने के समय को जानने के लिए किया जाता है। ताली की ध्वनि के समाप्त होने में लगने वाले समय द्वारा इसका मापन किया जाता है।

विश्व रिकॉर्ड

60 सेकेण्ड में सबसे अधिक तालियां बजाने का विश्व रिकॉर्ड, 806 तालियों का है, जो संयुक्त राज्य अमेरिका के टिम ऐह्लस्ट्रौम के पास है।

शैक्षणिक अनुप्रयोग

संगीत के विद्यार्थी भिन्न-भिन्न स्वरों के महत्व को समझने में सहायता के लिए और नयी रचनाओं की लय से सामंजस्य बैठाने के लिए प्रायः लिखी हुई धुन की लय को ताली द्वारा बजाते हैं।
२४३२ ईसा पूर्व

२४३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।